burgasdotpro/wikipedia huggingface dataset:
Divergencia (vektorové pole)

Divergencia je diferenciálny operátor používaný vo vektorovej analýze. Ak je skúmaným poľom napr. gradient teploty (vektory nech udávajú napr. rýchlosť vedenia tepla), potom kladná divergencia v danom bode znamená, že v danom bode vzniká teplo, záporná naopak, že v danom mieste teplo zaniká.
"Divergenciu" využíva Gaussova veta, ktorá prevádza výpočet toku vektorového poľa cez uzavretú plochu na výpočet integrálu divergencie daného vektorového poľa z objemu v tejto ploche uzavretého.
Definícia.
Ak sú "x, y, z" karteziánske súradnice v 3-rozmernom euklidovskom priestore, a ex, ey, ez je báza jednotkových vektorov v danom priestore, a 
je spojité diferencovateľné vektorové pole, potom jeho divergenciu definujeme ako skalárnu veličinu
Napriek tomu, že je divergencia definovaná v karteziánskych súradniciach, ide o invariantnú veličinu, ktorá nadobúda rovnaké hodnoty vo všetkých súradných sústavách.
V "n"-rozmernom priestore možno operátor divergencie vyjadriť prostredníctvom skalárneho súčinu operátoru nabla a vektoru v, tzn.
kde sa využilo Einsteinove sumačné pravidlo.
Operátor divergencie sa zapisuje aj ako
Deriváciou tenzora T "n"-tého stupňa dostaneme tenzor stupňa "n"+1 so zložkami formula_5. Kontrakciou indexu "t" proti indexu "s" získame "divergenciu tenzoru" T, čo je tenzor stupňa "n"-1.
Divergencia teda znižuje stupeň tenzoru o 1, napr. divergenciou vektora získame skalár.
Vlastnosti.
Ak označíme F, G ako vektorové polia, "f" ako skalárne pole, "a","b" reálne čísla, potom operátor divergencie spĺňa nasledujúce identity:
Je lineárna voči reálnym číslam
aplikovaná na súčin funkcie a vektorového poľa spĺňa identitu
Pre divergenciu vektorového súčinu platí
kde ∇ × F je rotácia F.
Ďalej divergencia rotácie sa rovná nule:
Vyjadrenie v rôznych súradných sústavách.
Nasledujúce vzťahy udávajú vyjadrenie divergencie v rôznych súradných sústavách v trojrozmernom priestore. Ak je "F" vektorové pole v  v daných súradniciach, tak platí
Vo valcových súradniciach:
Vo sférických súradniciach:
Ak použijeme všeobecné ortogonálne súradnice "x"1,"x"2,"x"3, ktorej "Laméove koeficienty" sú v tomto poradí "h"1,"h"2,"h"3
V úplne všeobecných súradniciach pre zložky vektora divergencie platí
Dohovor: Kým v predchádzajúcom texte sme za bázu brali ortonormálnu bázu v daných súradniciach, vo vzorci pre všeobecné súradnice používame bázu vektorov alebo diferenciálnych foriem a explicitne uvedieme ktorú. Rovnako v predchádzajúcom texte nerozlišujeme polohu indexov a všetky indexy (ortonormálnej bázy aj súradníc) píšeme dole, no vo všeobecných súradniciach polohu indexov rozlišujeme.
Mark David Chapman

Mark David Chapman (* 10. máj 1955, Fort Worth, Texas, USA) je vrah Johna Lennona, britského speváka a člena hudobnej skupiny The Beatles.
Johna Lennona zavraždil 8. decembra 1980 pred bytovým domom The Dakota v New Yorku. Po zločine zostal na mieste a do príjazdu polície si čítal knihu "Kto chytá v žite" od J. D. Salingera, ktorú uviedol ako zdroj svojej inšpirácie. Za túto vraždu bol odsúdený na doživotie. Bol uväznený v Štátnej väznici Attica blízko Buffala v štáte New York. Dňa 15. mája 2012 bol Chapman preložený do nápravovne Wende v Aldene v New Yorku, ktorá je východne od Buffala. Podal už celkom dvanásť žiadostí o prepustenie v pravidelných dvojročných intervaloch (2000, 2002, 2004, 2006, 2008, 2010, 2012, 2014, 2016, 2018, 2020, 2022), úrady ju však vždy zamietli. Poslednú, dvanástu zamietnutú žiadosť o podmienečné prepustenie podal 31. augusta 2022. O ďalšiu, už trinástu, žiadosť o podmienečné prepustenie môže požiadať v januári 2025.
Sammu-rámat

Sammu-rámat (písané aj Sammuramat alebo Šammuramat; po grécky Semiramis; po aramejsky Šamiram ; okolo 800 pred Kr.) bola legendárna asýrska kráľovná - manželka vládcu Aššuru menom Šamší-Adad a po jeho smrti 5 rokov (811 - 805 pred Kr.) regentka za jeho a jej nedospelého syna menom Adad-nirárí III..
O jej osobe sa nahromadilo veľa legiend, ktoré už priamo s touto osobou majú spravidla len málo spoločné (pozri Semiramis (legendárna postava)). S jej menom sa spája aj stavba jedného z divov sveta v Babylone, známeho ako Semiramidine visuté záhrady.
A Kind of Magic

A Kind of Magic je album britskej skupiny Queen vydaný v roku 1986. Tento album bol založený na soundtracku k filmu "Highlander" od režiséra Russella Mulcahy. V USA sa umiestnil len na 46. mieste hitparády albumov, zato v UK vystrelil na prvé miesto a v rebríčku zotrval 63 týždňov. Splodil 3 hitové single s „A Kind of Magic“, ktorý sa stal číslom 1 vo viac ako 30tich krajinách a aj keď bol silne propagovaný vo filme "Highlander", dosiahol v USA len 42. priečku.
Diodóros Sicílsky

Diodóros Sicílsky alebo Diodoros Sicílsky, po latinsky "Diodorus Siculus" (* 90 pred Kr., Agyrium, Sicília – † 30 pred Kr.) bol starogrécky historik. Napísal dielo Bibliotheca historia (Historická knižnica), vykladajúce dejiny od mýtických čias až po Caesara.
Internetová reklama

Internetová reklama je jeden z nástrojov internetového marketingu využívaný na propagovanie ponúkaných zdrojov. 
Druhy reklamy.
Internet poskytuje rôzne druhy reklamy. Dôležitejší druh reklamy je bannerová reklama. Ďalej textová, lištová, alebo menej príjemná pop-up reklama a taktiež hromadné rozposielanie zväčša komerčne zameraných e-mailov, tzv. spam. V dnešnej dobe sa u nás do popredia dostáva PPC reklama, ktorá dosahuje najlepšie výsledky,lebo je dopredu naplánovateľná. Odhady jej rastu v najbližších rokoch v Európe sú niekoľko nasobné. Často je negatívne vnímaná používateľmi, hlavne z dôvodu na Slovensku rozšírených neštandardných formátov, ktoré prekrývajú text, či zavadzajú na stránkach. Veľa inzerentov tento fakt reflektuje a postupne prechádzajú na menej agresívne formy reklamy.
Trendom v novodobej internetovej reklame je využívať jej výhodu lokálneho zacielenia. Inzerenti tak smerujú svoje bannery na špecializovaných weboch, prípadne lokalizovaných. Vďaka geografickej dostupnosti sa stáva reklama účinnejšou a pomáha tak najmä menším živnostníkom, ktorých rozpočty na reklamu sú obmedzené. Naopak veľké spoločnosti nakupujú priestory cez mediálne agentúry na najväčších portáloch s celoslovenskou pôsobnosťou.
Základné reklamné formáty sú:
Typ reklám:
Sluchové kostičky

Sluchové kostičky alebo kostičky stredného ucha (lat. "ossicula auditus") sú tri kostičky – kladivko ("malleus"), nákovka ("incus") a strmienok ("stapes") – uložené sú v dutine stredného ucha v bubienkovej dutine (cavum tympani). Sú napojené na bubienok a sú derivátmi čeľustného a jazylkového žiabrového oblúka. Kladivko a nákovka patria k mandibulárnemu, strmienok k hyoidnému oblúku. Reťaz týchto kostičiek prenáša zvuk od bubienka do vnútorného ucha – platnička strmienka sa dotýka oválneho okienka vo vnútornom uchu.
Kladivko (ucho)

Kladivko alebo maleus (po latinsky "malleus") je jedna zo sluchových kostičiek. 
Má zaoblenú hlavičku kladivka ("caput mallei"), ktorá je in situ uložená v nadbubienkovom zálive ("resessus epitympanicus"). Na zadnom obvode má nepravidelne sedlovitú kĺbovú plôšku pre nákovku ("incus"). Hlavička sa zužuje do krčka kladivka ("collum"), ktorý smeruje dovnútra od "pars flaccida membrana tympani" a prechádza zvisle nadol do pretiahnutej rukoväte kladivka ("manubrium mallei"). Rukoväť podmieňuje na bubienku kladivkový prúžok ("stria mallearis") a na svojom konci sa nepatrným výbežkom ohýba navonok a pevne zrastá s bubienkom a podmieňuje pupeň bubienkovej blany ("umbo membranae tympani"). Pri krčku sa rozširuje a vysiela dva výbežky: bočný výbežok kladivka ("processus lateralis"), ktorý na bubienku spôsobuje "prominentia mallearis" a vpredu tenký dlhý predný výbežok kladivka ("processus anterior"), ktorý vniká do skalnobubienkovej štrbiny ("fissura petrotympanica").
Telefónica O2 Europe

Telefónica O2 Europe je medzinárodná skupina telekomunikačných operátorov pôsobiaca v Európe, ktorej vlastníkom je španielska medzinárodná telekomunikačná skupina Telefónica. Telefónica O2 Europe má svoje pobočky vo Spojenom kráľovstve, Írsku, Španielsku, Nemecku v Česku a na Slovensku.
Pozri aj.
Telefónica Slovakia
Extérne odkazy.
Telefónica Slovakia
O2 UK
O2 Ireland
O2 Germany
Telefónica O2 Czech Republic
Napínač bubienka

Napínač bubienka ( "musculus tensor tympani") je štíhly sval v uchu.
Začína sa od stien "semicanalis musculus tensoris tympani" a od chrupky sluchovej trubice ("cartilago tubae auditivae"). Jeho šľacha sa obtáča okolo lyžicovitého výbežku ("processus cochleariformis"), smeruje laterálne a upína sa na rukoväť kladivka ("manubrium mallei"). Inervuje ho tenučký nerv napínača bubienka ("nervus tensoris tympani"). Tento sval ťahom za manubrium napína bubienok a vťahuje ho vo forme plochého lievika do bubienkovej dutiny.
Kladivko

Kladivko môže byť:
ODF

ODF môže byť:
Identita (filozofia)

Identita (lat.) je zhodnosť, totožnosť. Identita je vlastnosť toho, čo je identické, t. j. zhodné (totožné v jedinečnosti, rovnaké), i keď trebárs aj rozličným spôsobom
vnímané alebo nazývané.
GnuPG

GnuPG je open source šifrovací program, ktorý využíva silnú kryptografiu. Umožňuje bezpečne šifrovať a prenášať súbory a digitálne podpisovať súbory.
GnuPG využíva na šifrovanie súkromné a verejné OpenPGP kľúče. Systém nie je centralizovaný, takže používatelia nie sú závislí od certifikačnej autority. Verejné kľúče možno šíriť rôznymi spôsobmi – umiestnením na svoju webovú stránku, umiestniť na špeciálny server pre kľúče...
Externé odkazy.
GnuPG
Návod GnuPG pod Windows
MIT PGP Public Key Server
gpg4win (pre Windows)
Rich Text Format

RTF (Rich Text Format) je proprietárny formát na ukladanie dokumentov vyvinutý firmou Microsoft.
Príklad.
 {\rtf1\ansi{\fonttbl\f0\fswiss Helvetica;}\f0\pard
 Toto je {\b tučný} text.\par
sa zobrazí takto:
Relácia identity

Relácia identity (iné názvy: identická relácia, identické zobrazenie, identita, relácia rovnosti, vzťah rovnosti, diagonála) na množine formula_1 je binárna relácia, ktorá dáva každý prvok množiny formula_1 do vzťahu iba a len so sebou samým. Identita na formula_1 je teda množina
Keďže identická relácia dáva každý prvok množiny formula_1 do vzťahu s nanajvýš jedným iným prvkom množiny formula_1, konkrétne so sebou samým, je to súčasne zobrazenie. Pojem identické zobrazenie alebo identická funkcia sa používa vtedy, ak treba zdôrazniť, že sa v konkrétnom kontexte identita chápe ako zobrazenie. Pre identitu ako reláciu sa najčastejšie používa symbol formula_7, identita na formula_1 ako zobrazenie sa označuje znakom formula_9.
RTF

RTF môže byť:
Semiramis

Semiramis môže byť:
Ekvivalencia (filozofia)

Dva objekty sa nazývajú ekvivalentné vtedy, keď ich pozorovateľné správanie je rovnaké. Ekvivalencia je obojstranná redukovateľnosť.
Ekvivalencia (logika)

Ekvivalencia () je logická operácia, ktorá spočíva v použití spojok typu „vtedy a len vtedy, keď“ alebo „práve vtedy, keď“ v usudzovaní; často sa vyjadruje pomocou implikácie a konjunkcie. Symbolicky sa označuje znakom formula_1 alebo formula_2, ktorý sa nazýva ekvivalentor.
Poďla definície je to funkcia dvoch premenných A a B, kde závislá premenná Y nadobúda hodnotu 1 iba vtedy, ak majú súčasne A aj B zhodné (totožné) hodnoty. Toto tvrdenie možno vyjadriť nižšie uvedenou pravdivostnou tabuľkou:
McDonald Islands

McDonald Islands (staršie MacDonald Islands, Macdonald Islands, Mac Donald Islands, Macdonald Group, McDonalds Rocks, po slovensky Macdonaldove ostrovy, McDonaldove ostrovy, MacDonaldove ostrovy, Mac Donaldove ostrovy) je skupina troch neobývaných ostrovov vulkanického pôvodu (McDonald Island, Flat Island a Meyer Rock), nachádzajúcich sa v Indickom oceáne, asi 40 km západne od Headrovho ostrova. 
Patria do Teritória Heardovho ostrova a Macdonaldových ostrovov, ktoré je pod správou Austrálie.
Henrich IV. (Francúzsko)

Henrich IV. (* 13. december 1553, Pau, Francúzsko – † 14. máj 1610, Paríž) bol francúzsky a navarrský kráľ. 
Vládol malému Navarrskému kráľovstvu na juhu medzi Francúzskom a Španielskom. Do dejín vstúpilo toto kráľovstvo práve svadbou Henricha IV. s Margarétou z Valois, dcérou Henricha II. a Kataríny Medicejskej. Henrich IV. bol hugenot. To však prekážalo katolíckej šľachte a tak kráľ Karol IX. na nátlak svojej matky Kataríny Medicejskej nariadil po svadbe Henricha a Margaréty vyvraždiť všetkých hugenotov, ktorí prišli na svadbu – bartolomejská noc.
Roku 1589 získal Henrich IV. francúzsky trón na základe manželstva s Margarétou, keďže jej bratia František II., Karol IX. a Henrich III. nezanechali žiadnych mužských potomkov.
Proti nemu však stála mocná katolícka liga na čele s rodom de Guise.
Náboženské boje vo Francúzsku pokračovali až do jeho smrti. Henrich sa však ukázal ako schopný panovník. Obratnou diplomaciou i tvrdými vojnami získaval čoraz väčšiu moc až nakoniec roku 1593 obsadil Paríž a svoju moc definitívne upevnil. 
Pri pokuse zmieriť nezmieriteľné strany konvertoval Henrich na katolícke náboženstvo. Toto diplomatické prestúpenie na katolícku vieru mu pomohlo získať od pápeža povolenie na rozvod s Margarétou, ktorá bola neplodná, a oženiť sa s Máriou Medicejskou. Z tohto zväzku mal šesť detí vrátane následníka trónu, neskoršieho Ľudovíta XIII. 
Roku 1598 vydal Nantský edikt, ktorým zrovnoprávnil náboženstvá a legalizoval právo na slobodné náboženské vyznanie.
Manželstvo a deti.
Bezdetné manželstvo s Margarétou z Valois bolo v roku 1599 pápežom Klementom VIII. anulované.
5. októbra 1600 sa oženil s Máriou Medicejskou a mali šesť detí:
Okrem nich mal nemanželské deti:
S Ester Imbert:
S Gabrielou d’Estrées:
S Katarínou Henriettou de Balzac d’Entragues:
So Jacquelinou de Bueil:
So Šarlotou des Essarts:
Relácia ekvivalencie

Relácia ekvivalencie alebo jednoducho ekvivalencia je binárna relácia, ktorá je súčasne reflexívna, symetrická a tranzitívna.
Definícia.
Ak ~ je relácia na množine "X", tak ide o reláciu ekvivalencie, ak pre ľubovoľné prvky "a", "b", "c" množiny "X" platí:
Relácie ekvivalencie a rozklady.
Relácie ekvivalencie sú v úzkom vzťahu s rozkladmi. Ak máme reláciu ~ na množine "M", tak pre každý prvok formula_1 definujeme jeho "triedu" ako
Inak povedané, "[a]" je množina všetkých prvkov, ktoré sú v relácii s prvkom "a".
Pre ľubovoľné dve triedy "[a]" a "[b]" platí buď "[a]=[b]" alebo formula_3, t.j. dve rôzne triedy sú navzájom disjunktné. Zjednotenie všetkých tried je celá množina "X". Teda množina 
všetkých tried ekvivalencie tvorí rozklad množiny "X".
Takto dostaneme z ľubovoľnej relácie ekvivalencie rozklad. Obrátene, z každého rozkladu množiny "X" sa dá vyrobiť zodpovedajúca relácia ekvivalencie na "X". Dva prvky budú v relácii práve vtedy, keď ležia v tej istej triede rozkladu.
Máme teda jednojednoznačnú korešpondenciu medzi rozkladmi množiny "X" a reláciami ekvivalencie na "X".
Diagonála

Diagonála môže byť:
Heardov ostrov (ostrov)

Heardov ostrov je vulkanický ostrov s rozlohou , nachádzajúci sa v Indickom oceáne, patriaci do teritória Heardovho ostrova, ktoré je pod správou Austrálie. Ostrov je od austrálskej pevniny vzialený juhozápadným smerom a severne od pobrežia Antarktídy. Ostrov je neobývaný, najbližšia obývaná pevnina sú vzdialené francúzske Kergueleny, kde sa nachádza výskumná stanica s približne sto člennou posádkou.
Heardov ostrov prvýkrát zahliadol moreplavec Peter Kemp v roku 1833 počas plavby z Kerguelenov do Antarktídy. Oficiálny objav ostrova prezentoval John Heard v roku 1853, po ktorom nesie aj meno. Počas rokov 18551880 bol ostrov dokonca trvalo obývaný lovcami tuleňov, no po ich vyhubení ostrov opustili. Neskôr bol ostrov pod britskou správou, v roku 1947 prešiel pod správu Austrálie.
Geografia.
Topograficky dominantý útvar ostrova je aktívny vulkán Big Ben, s výškou najvyšší vrch a zároveň aj jeden z dvoch aktívnych vulkánov Austrálie a ňou spravovaných teritórií. Severozápadný okraj tvorí polostrov "Laurens", ktorý je taktiež vulkanického pôvodu ("Anzac Peak" – ).
Približne 80 % povrchu ostrova pokrýva ľad, na úbočiach Big Benu sa nachádzajú aj dva ľadovce. Ich rozsah je dobrým príkladom globálneho otepľovania. V roku 1947 ich hranica kočila až na pobreží, dnes sú od neho vzdialené stovky metrov.
Podnebie.
Ostrov sa nachádza v subarktickom pásme, čo sa prejavuje aj na klimatických podmienkach. Počasie na Heardovom ostrove je drsné, s ročnými priemernými teplotami 4 °C (najvyššia teplota bola nameraná v zálive Spit Bay – len 21 °C). Počet slnečných hodín je 2,4 hod. za deň v novembri a 0,8 hod. denne v júni. Priemerná rýchosť vetra je /hod a ročný úhrn zrážok predstavuje .
Ostrov svätého Pavla (Francúzsko)

Ostrov svätého Pavla je ostrov v Indickom oceáne, nachádzajúci sa južne od ostrova Nový Amsterdam, patrí do Francúzskych južných a antarktických území. Má tvar trojuholníka, s dominantnou kalderou na severovýchodnej strane ostrova. Steny kaldery sú lemované viacerými troskovými kužeľmi a v rámci širšieho okolia sa vyskytujú horúce pramene.
Ostrov svätého Pavla

Ostrov svätého Pavla môže byť:
Saint Paul Island

Saint Paul Island (doslova Ostrov svätého Pavla) môže byť:
Medziľudské vzťahy

Medziľudské vzťahy môže byť:
Divergencia

Divergencia môže byť:
Diak

Diak môže byť:
Westminster

Westminster môže byť:
Pozri aj.
Náboženstvo:
Školy:
William Quiller Orchardson

Sir William Quiller Orchardson (* 27. marec 1832, Edinburgh – 13. apríl 1910) bol škótsky maliar.
Priezvisko "Orchardson" je odvodené od "Urquhartson", čo bolo meno klanu, žijúceho pri jazere Loch Ness. Vo veku 15 rokov bol zapísaný do "Trustees' Academy". V roku 1907 bol povýšený do rytierskeho stavu.
Slovenskí mobilní operátori

Na Slovensku pôsobia štyria hlavní telekomunikační operátori (Orange, Telekom, O2, 4ka), ktorí prevádzkujú ďalšie značky. Spolupracujú pritom s ďalšími predajcami a virtuálnymi operátormi.
Mobile network operator.
Na Slovensku momentálne pôsobia štyria hlavní mobilní operátori (MNO - Mobile network operator, operátor mobilnej siete), ktorí prevádzkujú vlastné rádiové mobilné siete s pokrytím väčšiny územia Slovenska: 
Ďalšie značky, predajcovia a virtuálni operátori.
Títo na svojich sieťach prevádzkujú služby pod vlastnou značkou, a tiež pod vedľajšou značkou mobilného operátora (mobile brand) alebo so značkovým predajcom (branded reseller). Takto sú prevádzkované služby:
Ostatné značky, firmy, ktoré mali v roku 2018 vlastnú sieť, ale nevystupovali ako verejný mobilný operátor:
Podľa Swanu (4ka) ostatní operátori založili ďalšie, sekundárne značky, aby "izolovali hodnotnú bázu zákazníkov od tých cenovo senzitívnych a virtuálny operátor (ako samostatný subjekt) tu neexistoval".
V máji 2020 Unimobile predviedol funkčnosť svojej virtuálnej mobilnej siete MVNO (Mobile virtual network operator). Unimobile je postavený ako prvý Full MVNO. Vlastní všetky časti mobilnej siete s výnimkou vysielačov, vydáva vlastné SIM karty. Unimobile však do roku 2023 nezačal ponúkať služby pretože sa nedokázal nedohodnúť so žiadnym slovenským operátorom. 5. mobilným telekomunikačným operátorom na Slovensku sa v lete 2023 chce stať spoločnosť UPC, ktorá tento krok už zvažovala dávnejšie. 
Mobile Virtual Network Enabler (MVNE).
Mobile Virtual Network Enabler (MVNE) je plnohodnotný virtuálny operátor, ktorý nakupuje od MNO prístup na veľkoobchodnej báze a ďalej mobilné služby ponúka väčšinou ekonomicky slabším záujemcom o prevádzkovanie MVNO. MVNE teda vytvára z niekoľkých až z desiatok menších MVNO subjektov jeden (väčší) veľký a má tak lepšie vyjednávacie podmienky pri nákupe od MNO. Pre malé MVNO je tiež lepšie nakupovať služby od MVNE ako priamo od MNO z dôvodu nižšej finančnej náročnosti. MVNE tiež pre niektoré partnerské MVNO zaisťuje ďalšie služby (napr. bilingové) pre zákazníkov. 
Mobilní operátori v Česku.
V Česku (v roku 2020) existuje približne 70 virtuálnych operátorov (MVNE a MVNO). Typickými MVNE v Česku sú GTS (v sieti T-Mobile Czech Republic) a Quadruple (v sieti Vodafone Czech Republic Slovakia).
V Česku sú dvaja operátori patriaci k tej istej firme ako na Slovensku:
a dvaja rozdielni:
Aristeides z Téb

Aristeides z Téb alebo Aristeidés z Téb alebo (?)Aristides z Téb bol grécky maliar zo 4. storočia pred Kr.. 
Je považovaný za majstra expresívnosti, veľmi vyzdvihovaná je napr. maľba zobrazujúca umierajúcu matku dojčiacu dieťa a jej strach, že dieťatko vsaje z jej pŕs smrť. Namaľoval aj jednu z bitiek Alexandra Veľkého. Traduje sa, že jeden z jeho obrazov kúpil kráľ Atalus za 100 talentov.
Prsia

Prsia môže byť:
Šódžo-ai

Šódžo-ai (jap.: 少女愛; ) je pôvodne japonský termín, ktorý označuje ženskú homosexuálnu lásku, ktorá je zobrazovaná v rôznych japonských anime, mangách a hrách. Vo všeobecnosti obsahuje len zobrazenie lásky a príťažlivosti medzi ženami, čím sa líši od juri.
Sutoróberi Panikku!

Strawberry Panic! (jap.: ストロベリー・パニック!, "Sutoróberi Panikku!") je japonský román s lesbickou tématikou, ktorého jednotlivé kapitoly vychádzali v rokoch 2003 až 2005 v časopise "Dengeki G's Magazine" od spoločnosti MediaWorks. Autorkou románu je Sakurako Kiminová, ktorá neskôr podľa románu napísala aj krátku mangu. Podľa úspešného románu však vznikol aj 26-dielny anime seriál.
Miesto.
Celý príbeh sa odohráva v dievčenskej katolíckej škole „St. Miator Girl's Academy“. Táto škola sa delí na tri fakulty: „Miator“ ("Miatoru"), „Spica“ ("Supika") a „Le Rim“ ("Rurimu"). Dievčatá tam chodia 6 rokov. Celý areál školy je postavený na veľmi veľkom kopci zvanom „Astraea Hill“, kde všade naokolo je hustý les. V areáli školy sa nachádzajú:
Tatra T3M.3

Tatra T3M.3 (v Brne označenie Tatra T3T) a Tatra T3M.4 sú typy modernizovaných česko-slovenských električiek Tatra T3.
Dejiny.
Firma ČKD, ktorá v 90. rokoch 20. storočia vyrábala výbavu TV8 pre modernizácie električiek, ukončila vývoj novej elektrickej výbavy typu TV14 na začiatku roku 1997. Tá mala byť určená tak pre rekonštruované vozidlá, ako aj pre nové električky. Prvé dva kusy výbavy boli namontované už na jar toho roku do dvoch mostovských vozidiel T3SUCS. Po pomerne krátkych skúškach sa mostovský dopravný podnik rozhodol osadiť túto výbavu do všetkých vozidiel T3. Posledné električky boli modernizované v roku 2001. Na typ T3M.3, resp. T3M.4 boli električky rekonštruované aj v Brne a Olomouci.
Rozdiel medzi typovým označením T3M.3 v Brne, v Moste a Litvínove sú vozidlá označované ako T3T, a T3M.4 v Olomouci, je spôsobený rozdielnym typom použitých meničov.
Modernizácia.
Spojovacím prvkom rekonštrukcií je použitie elektrickej výbavy TV14 s IGBT tranzistormi, ktorá je ešte hospodárnejšia ako jej predchodca, typ TV8. V Moste a Olomouci boli vozidlá pri tejto príležitosti aj celkovo zmodernizované, napríklad opravou vozňovej skrine a interiéru.
Prevádzka.
Modernizácie na typy T3M.3 a T3M.4 prebiehali v rokoch 1997 až 2001.
Tatra T3M.3 (Tatra T3T)
Tatra T3M.4
Tatra T3R.E

Tatra T3R.E je typ električky, ktorý vznikol modernizáciou česko-slovenskej električky Tatra T3.
Dejiny.
Po tom, ako bola vo firme Alstom spustená výroba novej elektrickej výbavy TV Progress, vyvinula spoločnosť novú výbavu TV Europulse, ktorá je určená na napájanie asynchrónnych trakčných motorov. Prvé dva kusy novej elektrickej výbavy boli v roku 2001 nainštalované do ostravských električiek T3SUCS evidenčných čísel 948 a 968. Po vykonaní príslušných skúšok bola výbava homologizovaná. Vzhľadom na cenu výbavy TV Europulse sa nepristúpilo k ďalším modernizáciám. Europulse sa naďalej používa na novostavby električiek, napr. Tatra T3R.EV alebo Vario LF3.
Jeden kus TV Europulse bol namontovaný aj do pražskej električky T3 ev.č. 6554. Toto vozidlo sa stalo tzv. pokusným králikom. V rokoch 2000 a 2001 jazdilo vozidlo skúšobne s výbavou TV Progress, teda funkčná vzorka typu Tatra T3R.P, na prelome rokov 2001 a 2003 bola osadený výbava TV Europulse. Takto bolo vozidlo v prevádzke až do roku 2005, keď bolo modernizované na sériovú električku T3R.P (ev.č. 8300).
Modernizácia.
Okrem dosadenia novej výbavy boli obe ostravské vozidlá celkovo zmodernizované podľa prebiehajúcich rekonštrukcií T3R.P. Pražské vozidlo nejako nijako zmodernizované, bola nainštalovaná iba výbava TR Europulse.
Prevádzka.
Modernizácie na typ T3R.E prebiehali v rokoch 2001 a 2002.
Tatra T3R.P

Tatra T3R.P (často aj Tatra T3P) je typ električky, ktorý vznikol modernizáciou česko-slovenskej električky Tatra T3.
Dejiny.
Po krachu firmy ČKD, ktorá v 90. rokoch 20. storočia dodávala modernizácie elektrickej výbavy pre električky, sa na slovenskom a českom trhu objavila spoločnosť Alstom (neskôr Cegelec), ktorá vyvinula novú elektrickú výbavu TV Progress založenú na IGBT tranzistoroch.
Prvým vozidlom s touto výbavou sa v roku 1999 stala ostravská električka Tatra T3SUCS evidenčného čísla 1016. Pretože išlo predovšetkým o schválenie výbavy Drážnym úradom, interiér bol rekonštruovaný až nasledujúci rok, kedy sa v Ostrave začali vykonávať sériové modernizácie typ T3R.P.
V roku 2000 dostala výbavu TV Progress aj pražská električka T3 ev.č. 6554. Okrem dosadenia výbavy vozidlo nebolo nijako rekonštruované a slúžilo skôr na overovanie vlastností nových prvkov. Za všetko hovorí ďalšia prestavba tejto električky v roku 2002, kedy bola skúšobne inštalovaná nová výbava TV Europulse (pozri Tatra T3R.E).
Už v roku 2000 začali prvé dopravné podniky modernizovať svoje električky na typ T3R.P. Pražský nechal spočiatku prestavbu šumperskej firme Pars nova (ev. č. vozňov 8211 – 8245), potom si ju vykonával sám, od ev.č. 8301. Ostravský a plzenský dopravný podnik si električky modernizoval sám, pričom niekoľko plzenských vozidiel sa modernizovalo v Ostrave. Ostatné spočiatku zverili prestavbu Ostrave, neskôr spoločnost Pars nova.
Od roku 2002 si Dopravný podnik Bratislava modernizuje vozidlá T3SUCS v svojich ústredných dielňach.
Modernizácia.
Hoci sa vonkajší vzhľad vozidiel menil len nepatrne, v interiéri došlo k veľkým zmenám. Klasické laminátové sedadlá boli nahradené čalúnenými zakotvenými do bočnice vozidla, čo uľahčuje čistenie podlahy, v niektorých mestách sa objavila aj protišmyková podlaha. Cestujúci sú informovaní modernými informačnými panelmi s digitálnymi transparentmi z LED diód a akustickým hlásením zastávok (pozri elektronický informačný systém BUSE). Bola použitá elektrická výbava TV Progress s tranzistormi IGBT a mikroprocesorovým riadením od firmy Cegelec Praha, ktorá nahradila starú a prežitú technológiu odporovej regulácie. Životnosť električiek sa tak predĺžila minimálne o ďalších 15 rokov.
Pri vozidlách, ktorých vozňová skriňa nebola v dobrom stave, sa pristúpilo k radikálnej modernizácii, novostavbe skrine, pozri typ Tatra T3R.PV.
Prevádzka.
Modernizácie na typ T3R.P prebiehajú od roku 1999.
V Bratislave premávajú na linkách a .
Izoelektrický bod

Izoelektrický bod (pI) je taká hodnota pH roztoku, pri ktorej je molekula, resp. súbor všetkých molekúl pochádzajúcich z východiskovej molekuly v roztoku elektroneutrálna, čiže nemá žiaden elektrický náboj.
Z toho vyplýva, že sa molekula nebude pohybovať v elektrickom poli ani ku kladnej anóde ani k zápornej katóde.
Tento termín sa používa napríklad v biochémii, pri určení vlastností aminokyselín v roztoku. Aminokyseliny sú amfolyty, teda látky, ktoré sa správajú aj ako kyseliny, aj ako zásady. To je určené jej funkčnou karboxylovou a amino skupinou (aminokyselinu sú alfa amino karboxylové kyseliny). V roztoku pri pI tvorí aminokyselina obojaký ión, obe funkčné skupiny sú ionizované, je elektroneutrálna. 
Hodnotu pI pre aminokyseliny, ktoré majú dve disociovateľné skupiny, je možné vypočítať z rovnice
kde
Pokiaľ je "pH" nižšie ako "pI", nastáva protonizácia aminokyseliny, a preto v roztoku prevláda kladne nabitá forma. Naopak v zásaditejšom prostredí aminokyselina odovzdáva protón a prevažuje aniónová forma.
Rutil

Rutil je minerál kryštalizujúci v tetragonálnej sústave, chemicky oxid titaničitý - TiO2.
Vlastnosti.
Rutil sa vyskytuje vo forme dlhostĺpcovitých, prizmatických alebo ihličkovitých kryštálov, vertikálne ryhovaných. Niekedy vytvára ihličky v kryštáloch kremeňa. Býva červeno, žlto, hnedo alebo čierno sfarbený. Väčšinou je nepriehľadný alebo priesvitný. Lesk rutilu je diamantový.
Nepôsobia naň kyseliny a má vysoký bod tavenia.
Vznik.
Vzniká predovšetkým ako akcesorický minerál v magmatitoch, žulách syenitoch, dioritoch, prípadne v metamorfitoch ako rula, svor. Pekne kryštalizovaný býva v žilách alpského typu. U nás je veľmi vzácny, aj keď bol prvýkrát opísaný (pod názvom bazaltový rubín) v roku 1772 z lokality Veľká Revúca (dnes Revúca).
Tatra T3R.PLF

Tatra T3R.PLF (niekedy aj T3R.PVN) je novostavba čiastočne nízkopodlažnej električky vychádzajúcej z typu Tatra T3.
Dejiny.
Po úspešnom spustení výroby vozňovej skrine "VarCB3" firmami "ČKD Pragoimex" a "Krnovské opravny a strojírny" (KOS) pre električky typov Tatra T3R.EV a Tatra T3R.PV, rovnaké spoločnosti vyvinuli čiastočne nízkopodlažnú skriňu "VarCB3LF", ktorá bola použitá aj v ostravských vozidlách Vario LF. Pretože iní prevádzkovatelia električkovej dopravy nevyžadovali napríklad asynchrónnu elektrickú výbavu, bol skonštruovaný nový typ T3R.PLF.
V Liberci sa pre nové vozidlá chystalo vytvorenie čiastočne nízkopodlažných električkových súprav. Prvým vozidlom mala byť a aj je nízkopodlažná električka T3R.PLF. Tá nemohla byť spriahnutá s druhým vozidlom tohto typu, pretože je približne o 1 meter dlhšia ako pôvodné vozidlá T3, a tak by mohli vzniknúť prevádzkové problémy napríklad pri nedostatočnej dĺžke zastávkových ostrovčekov. Ako druhé vozidlo súpravy tak bolo určené T3R.PV, ktoré má rovnakú dĺžku ako T3.
Modernizácia.
Na rozdiel od električiek Vario LF boli na vozidlá T3R.PLF namontované klasické čelá vozňov T3. Bolo to z toho dôvodu, aby súprava T3R.PLF + T3R.PV vytvorila vzhľadovo takmer zhodnú dvojicu električiek. Vozidlá T3R.PLF dostali elektrickú výbavu TV Progress a polopantograf. Stanovisko vodiča a interiér sú podľa posledných modernizovaných električiek T3. Istým prvkom modernizácie je aj nízkopodlažná stredná časť vozidla.
Prevádzka.
Vozidlá T3R.PLF sú vyrábané od roku 2005.
Západné Bengálsko

Západné Bengálsko (po bengálsky: পশ্চিমবঙ্গ [vyslov pribl. pašcim banga/poščim bongo], po anglicky "West Bengal") je štát v severovýchodnej Indii. Je štvrtým najľudnatejším štátom v Indii a siedmym najľudnatejším štátnym podcelkom na svete. Na východe hraničí s Bangladéšom.
Je tretím najvýraznejším prispievateľom k celkovému HDP krajiny. Medzi najznámejšie mestá patrí hlavné mesto Kalkata (Calcutta) a Dárdžiling (Darjeeling), Kalimpong a Siliguri.
Yuri

Yuri môže byť:
Tálibán

Tálibán alebo nepresne Taliban (po paštsky a perzsky: طالبان – paštská výslovnosť: tálibán, perzská výslovnosť: tálebán; preklad: "študenti") je radikálna nábožensko-politická skupina, ktorá "de facto" vládne na území Afganistanu od 15. augusta 2021, kde vyhlásili Afganský islamský emirát. Diplomaticky ich vládu zatiaľ neuznala žiadna krajina na svete.
Ideovo je založená na kombinácii radikálneho islamu a paštúnskeho nacionalizmu. Väčšina ich prominentných členov patrí k váženým učiteľom na islamských náboženských školách, ktorých paštúnski študenti, bývalí aj súčasní, tvorili jadro ich stúpencov a ozbrojených síl.
Ozbrojené zložky Talibanu boli posilnené mudžáhídmi z mnohých arabských krajín a od bohatých Arabov pochádzala aj štedrá finančná podpora, ktorá mnohonásobne prekonala vládne zdroje. Veľkú finančnú a vojenskú podporu Talibanu poskytoval vodca medzinárodnej teroristickej organizácie Al-Káida, Usáma bin Ládin, ktorý od roku 1996 sídlil priamo v Afganistane.
Juri

Juri môže byť:
Kalimpong

Kalimpong (po bengálsky : কালিম্পং - Kalimpong) je severoindické mestečko 50 km východne od Dárdžilingu v Západnom Bengálsku. Leží medzi dvomi kopcami: Rinkingpong Hill (Durpin Dara) a Deolo Hill vo výške asi 1200 m n. m. Mesto Kalimpong má do 50 000 obyvateľov. Najsilnejšie náboženstvá: hinduisti, budhisti, kresťania a muslimovia.
Do Kalimpongu sa dá dostať iba autobusovým spojením (Siliguri - Kalimpong, alebo Dárdžiling - Kalimpong, ...) alebo džípmi.
Kalimpong trpí akútnym nedostatkom vody.
Je známy neobyčajným výskytom orchideí a iných okrasných rastlín, ako aj niekoľkými kláštormi. V tejto časti dodnes žije kmeň Lepča. Kalimpong nikdy nebol „čajovým“ mestom ako Dárdžiling.
Obľúbené jedlo: momo (pirohy plnené mäsom a zapíja sa to vývarom z použitého mäsa)
Názov mesta.
Názov mesta Kalimpong má rôzne výklady, keďže bol tu vplyv Tibetu, Bhutánu, Angličanov a každý si vykladá pôvod tohto mesta po svojom napríklad:
Kláštory.
Nad mestom je vrch Rinkingpong Hill (po bengálsky "Durpin Dara", voľne preložené dalekohľadový kopec) dnes ho ovláda armáda. Ak chce turista ísť pozrieť kláštor, ktorý je na samom úpätí hory musí prejsť cez túto oblasť. Armáda púšťa turistov v taxíku bez problémov, peších občas nepustí. Na samom vrchu (asi 4 km od mesta) sa rozkladá kláštor, ktorý je jeden z najväčších budhistických kláštorov mimo Tibetu. Volá sa Zong Dog Palri Phodrang Monastery, ktorý bol postavený v roku 1957. Sú tam medené sochy privezené v 40. rokoch minulého storočia z Tibetu. Kláštor svojím vonkajškom pripomína palác Gurua rinpočhe a vysvätil ho 14. dalajláma. Na druhom poschodí je socha Čänräziga a krásne zdobená drevená mandala (mandaly sú tu na každom kroku, kde sa človek pozrie). V tomto kláštore sa študuje budhistická filozofia.
Na druhom konci mesta na vrchu Deolo Hill stojí Tharpa Choling Gompa, kláštor rádu Gelugpa založený v roku 1892. Dnes je krásne zrekonštruovaný.
Mesto Kalimpong má ešte jeden nemenej známy kláštor Dechen Cholin Gompa - bhutánsky kláštor z roku 1692. Má dve meditačné haly s krásnymi maľbami na stenách.
Silný vplyv kresťanských misionárov v tejto oblasti ja známy v časti 8th Mile. Kresťania tu majú jeden chrám zasvätený sv. Terézii Veľkej. Pri nej je kresťanská škola pre chudobných nazvaná Gianora (učia vyslúžili starí kňazi). V roku 1900 ho postavil škótsky kňaz John Anderson Graham ako domov pre siroty. Z tohto miesta je krásny výhľad do údolia na rieku Teesta, na mesto a na známy kopec Káčaňdžunga.
V tomto meste majú jezuiti svoj noviciát.
Sestry misionárky lásky (sestry Matky Terezy) tu majú kaplnku s domovom pre mentálne postihnuté a psychicky choré ženy.
Kvetinárstvo.
Prechádzkou po Kalimpongu človek nadobudne pocit, ako keby sa prechádzal po kvetinárstve, plnom orchideí a okrasných kvetín. Kalimpong má škôlky na pestovanie týchto kvetín (Sri Ganesh Mani Pradhan, Ganesh Villa, 12th Mile). Najkrajší čas na „pastvu pre oči“ je apríl a máj, hoci v Kalimpongu kvitnú rastliny po celý rok.
Strmienok

Strmienok (lat. "stapes") je jedna zo sluchových kostičiek. 
Má typickú podobu jazdeckého strmeňa. Má hlavičku strmienka ("caput stapedis"), od ktorej vybiehajú dve krátke, horizontálne uložené ramienka strmienka ("crura stapedis"); predné ("crus anterius") a zadné, viac ohnuté ("crus posterius"). Obidve raminka sa končia v tenkej platničke - báze stmienka ("basis stapedis"), ktorá má obličkovitý tvar. Báza strmienka má horný okraj konvexný, dolný máličko konkávny alebo rovný. Zapadá do okienka predsiene ("fenestra vestibuli"), kde ho upevňuje poddajný prsteňovitý väz strmienka ("ligamentum anulare stapedis"). Otvor medzi obidvoma ramienkami strmienka je zvyškom z vývinového obdobia. Materiál hyoidného oblúka, z ktorého sa vyvíja stmienok, sa koncentruje okolo tepny strmienka ("arteria stapedia"), ktorá neskôr zaniká, ale otvor v stmienku sa zachová. Výnimočne môže tepna strmienka perzistovať. Otvor strmienka je za živa uzavretý membránou - blanou strmienka (=membránou strmienka; "membrana stapedis"), ktorá je často fenestrovaná.
Nákovka (ucho)

Nákovka (lat. "incus") je jedna zo sluchových kostičiek.
Pripomína tvarom nákovku alebo črenový zub s dvoma divergujúcimi koreňmi. Objemnejšie telo nákovky ("corpus inducis") je zaoblené, vertikálne sploštené a podobne ako hlava kladivka ("caput mallei") vyčnieva do nadbubienkového zálivu ("recessus epitympanicus"). Vpredu má sedlovitú kĺbovú plôšku, ktorá korešponduje s podobnou plôškou na kladivku. Smerom dozadu sa telo nákovky plynule zužuje do kónického výbežku - krátkeho ramena nákovky ("crus breve inducis"). Krátke rameno nákovky prebieha horizontálne vo "fossa inducis" a väzom sa upína na zadnú stenu bubienkovej dutiny - "paries mastoideus cavi tympani". Druhý výbežok - dlhé rameno nákovky ("crus longum inducis") - je tenký a smeruje takmer paralelne s rukoväťou kladivka (manubrium mallei) nadol a nepatrne dopredu. Na konci sa mediálne ohýba a končí sa malým hrbčekom nazývaným šošovkovitý výbežok ("processus lenticularis"), ktorý má okrúhlu rovnú kĺbovú plôšku pre strmienok.
Strmienkový sval

Strmienkový sval alebo sval strmienka ( "musculus stapedius") je najmenší priečne pruhovaný sval na ľudskom tele. Začína sa v dutej "eminentia pyramidalis", otvorčekom na jej povrchu sa jeho šľacha dostáva do bubienkovej dutiny a upína sa na zadné rameno strmieka ("crus posterius stapedis") v blízkosti hlavy strmienka ("caput stapedis"). Zmrštením vyťahuje strmienok z oválneho okna predsiene ("fenestra vestibuli"); tento pohyb sa kostičkami prenáša až na bubienok a prejaví sa uvoľnením bubienka. Strmienkový sval je teda funkčným antagonistom napínača bubienka ("musculus tensor tympani").
Čuchová kosť

Čuchová kosť alebo riečica (lat. "os ethmoidale") je kosť oddeľujúca nosovú dutinu od lebečnej dutiny.
Vzniká v chrupavkovej capsula ethmoidea, ktorá sa nachádza na báze lebky. Čuchová kosť sa skladá z troch hlavných častí:
Charing Cross

Charing Cross je jednou z londýnskych štvrtí. Nachádza sa na severnom brehu rieky Temže v mestskom obvode Westminster.
História.
Meno Charing Cross, ktoré okrem vlakovej stanice nesie aj neďaleké okolie, pochádza z mena osady Charing, kde nechal kráľ Eduard I. vybudovať pamätník pre svoju zosnulú manželku Eleonóru Kastílsku. Charing Cross je oficiálne považovaný za presný stred Londýna a všetky vzdialenosti v Londýne sa merajú vzhľadom k pamätnému krížu vybudovanému v Charing. 
Charing Cross bol posledným z dvanástich zastavení Eleonórinho pohrebného sprievodu. Jej rakva tu spočívala počas noci pred jej pohrebným obradom vo Westminsterskom opátstve dňa 17. decembra 1290. Na každom z týchto zastavení nechal Edward postaviť pamätný kríž, z ktorých sa do dnešnej doby zachovali iba tri. Kríž, ktorý sa v súčasnosti nachádza pred stanicou Charing Cross je viktoriánskou kópiou pôvodného kríža, ktorú navrhol architekt Edward Middleton Barry.
Pôvodný kríž bol oveľa menší a menej zdobený a nachádzal sa na mieste osady Charing, na severnom konci ulice Whitehall a na južnom konci Trafalgarského námestia. Na tomto mieste sa v súčasnosti nachádza jazdecká socha kráľa Charlesa I.
Predpokladalo sa, že názov osady Charing vznikol skomolením francúzskych slov "„chère Reine“" (slov.: drahá Kráľovná). Avšak pravdepodobnejšie je to, že názov pochádza zo staroanglického slova „cearring“ znamenajúceho riečny meander. Práve na mieste, kde kedysi stál Charing sa Temža dramaticky ohýba o skoro 90 stupňov.
Miesta záujmu.
V blízkosti Charing Cross sa nachádza veľké množstvo kultúrnych pamiatok a iných turistických atrakcií, medzi inými aj:
Dopravné spojenie.
Najbližšie stanice londýnskeho metra:
Najbližšie železničné stanice:
Charing Cross (železničná stanica)

Železničná stanica London Charing Cross je jedným z najdôležitejších železničných terminálov v Londýne. Nachádza sa v štvrti Charing Cross v mestskom obvode City of Westminster. 
Je jednou zo sedemnásich staníc v Spojenom kráľovstve, ktoré prevádzkuje spoločnosť Network Rail. Služby prepravy cestujúcich prevádzkujú spoločnosti Southeastern a Southern. Vlakmi je spojená s ďalšími dvoma významnými terminálmi, a to so stanicami Waterloo a London Bridge.
Stanica získala svoje meno podľa mestskej štvrte Charing Cross, v ktorej sa nachádza. Samotná štvrť je pomenovaná podľa pamätníka venovanému Eleonóre Kastílskej. Vstup do stanice sa nachádza na ulici Strand, pričom jej opačný koniec je orientovaný k Temži a k mostu Hungerford Bridge.
História.
Pôvodná stanica bola postavená spoločnosťou South Eastern Railway na mieste niekdajšieho trhu Hungerford Market. Staničnú budovu slávnostsne otvorili 11. januára 1864. Budova bola postavená na relatívne stiesnenom mieste v centre Londýna podľa návrhov architekta Johna Hawkshawa. O rok neskôr, roku 1865, otvorili Charing Cross Hotel, navrhnutý Edwardom Middletonom Barrym a stanica nadobudla okrasné priečelie v štýle francúzskej renesancie. V tej istej dobe bola pred stanicou vztýčená replika pôvodného Eleonórinho kríža, ktorý bol zničený v roku 1647.
5. decembra 1905 sa pôvodná oceľová strecha zrútila. Akoby zázrakom si nešťastie vyžiadalo iba šesť ľudských životov. Z bezpečnostných dôvodov bolo pod strechov postavené drevené lešenie a zvyšok strechy bol po častiach rozobratý a neskôr úplne nahradený novou konštrukciou.
Počas druhej svetovej vojny bola stanica poškodená nemeckou bombou a následne zrekonštruovaná v strohom neo-georgiánskom štýle. 
V roku 1990 boli nástupištia prekryté komplexom Embankment Place, v ktorom sa nachádzajú kancelárie a obchody. Okrem iného tu sídli aj audítorská firma PricewaterhouseCoopers. Budovu navrhla spoločnosť Terry Farrell and Partners.
Spoje.
Z Charing Cross mimo špičky premáva 35 vlakov za hodinu (tph). 
Spoje prevádzkované spoločnosťou Southeastern:
Spoje prevádzkované spoločnosťou Southern:
Dopravné spojenie.
Najbližšie stanice londýnskeho metra:
Najbližšie železničné stanice:
Fugging

Fugging (do roku 2021 Fucking) je malá osada v Rakúsku, časť obce Tarsdorf v regióne Innviertel na západe Horného Rakúska hraničiaca s Bavorskom. Žije tu asi 150 obyvateľov. Nachádza sa v blízkosti mesta Salzburg. 
Dedina, ktorá pod týmto názvom existuje minimálne od roku 1070, je pomenovaná po mužovi zo 6. storočia menom Focko. „Ing” v starej nemčine znamená "ľudia", teda celý názov znamená miesto Fockových ľudí. Táto dedina sa preslávila kvôli jej bývalému menu Fucking (ktoré má vulgárny význam v angličtine). V roku 2021 starosta dediny zmenil meno dediny na Fugging.
Paddington (železničná stanica)

Železničná stanica Paddington je jednou z hlavných železničných staníc v Londýne. Nachádza sa v štvrti Paddington v mestskom obvode Westminster. Od roku 1838 slúžila ako terminál spojov prevádzkovaných spoločnosťou Great Western Railways a jej nástupcami. 
Taktiež sa tu nachádzala západná konečná stanica prvej podzemnej železnice, Metropolitan Railway, predchodkyne londýnskeho metra.
Jazylka

Jazylka (staršie: jazylková kosť, nevhodne: "jazyková kosť"; lat. "os hyoideum") je kosť na krku medzi bradou a hrtanom. 
Pomocou násadcovojazylkového väzu ("ligamentum stylohyoideum") je zavesená z oboch strán na výbežok spánkovej kosti ("processus styloideus ossis temporalis"). Jazylka podopiera jazyk a odstupujú z nej viaceré svaly. 
Skladá sa z tela jazylky ("corpus") a z dvoch párov rohov: horné rohy sú malé – malé rohy ("cornua minora"), dolné rohy sú veľké – veľké rohy ("cornua majora"). Telo jazylky má tvar priečne postavenej platničky. Predná plocha je konvexná; hranou je rozdelená na horný a dolný oddiel a často máva aj v stredovej čiare zvislú hranu. Zadná plocha je konkávna. 
Malé rohy sú krátke, majú valčekovitý až kužeľovitý tvar. V detskom veku dlho zostávajú chrupkové a až do staroby bývajú pohyblivo pripojené k telu jazylky pomocou väziva. Na malé rohy sa upína násadcovojazylkový väz. 
Veľké rohy sú takmer pokračovaním tela jazylky; sú dlhé a na konci paličkovito zhrubnuté pre úpon štítnojazylkového väzu ("ligamentum thyrohyoideum"). Z nich smerom hore odstupujú svalové zväzky do jazyka – jazylkovojazykový sval ("musculus hyoglossus"). 
Od spodného okraja tela jazylky a od okrajov veľkých rohov sa začína väzivová blana štítnojazylková blana ("membrana thyrohyoidea"), pomocou ktorej sa na jazylku pripája najväčšia hrtanová, t. j. štítna chrupka ("cartilago thyroidea").
Na jazylku sa upína viac svalov prebiehajúcich jednak nahor (do jazyka, k sánke, do steny hltana), jednak nadol (k chrupkám hrtana, hrudnej kosti, lopatke). Činnosťou týchto svalov sa mení poloha jazylky na krku. 
V ligamentum stylohyoideum sa v dospelom veku nachádzajú 1 – 2 kostičky, ktoré sa porovnávajú s kostičkami u niektorých cicavcov.
Inekon 01 Trio

Inekon 01 Trio je česká nízkopodlažná električka. Vyrába ju ostravská firma "Inekon Trams", ktorá bola založená holdingom "Inekon Groups" spoločne so servisným a opravárenským strediskom Dopravného podniku Ostrava.
Konštrukcia.
Vozidlá Trio koncepčne vychádzajú z električiek Škoda 03 T. Tie boli vyvinuté spoločne firmami Škoda a Inekon. Po rozporoch začala tieto električky vyrábať sama plzenská škodovka. Inekon po niekoľkých rokoch projekt vozidla prepracoval predovšetkým dizajnovo a začal električky vyrábať spoločne s DPO.
01 Trio je jednosmerný čtvornápravovoý motorový čiastočne nízkopodlažný električkový vozeň. Pozostáva z troch článkov, ktoré sú spojené kĺbmi a harmonikou. Vstup do vozidla zabezpečujú štvore predsuvné dvere, z toho dvoje jednokrídlové a dvoje dvojkrídlové na pravej strane vozňovej skrine.
Stredný nízkopodlažný článok s podlahou vo výške nad temenom koľajnice je zavesený medzi krajnými článkami, ktoré sú posadené na pevných podvozkoch. Elektrická výbava je umiestnená na streche.
Prototypy.
Prvý prototyp bol vyrobený v roku 2002. Po nevyhnutných skúškach a po schválené Drážnym úradom bol nasadený pod ev.č. 1251 do bežnej prevádzky v Ostrave. Druhý prototyp bol dokončený v roku 2003 a toho roku bol zaradený do pravidelnej prevádzky pod ev.č. 1252.
Šumperk

Šumperk (nem. "Mährisch Schönberg") je mesto v Česku ležiace na rieke Desná na juhozápadnom okraji Jeseníkov. Pretože leží na križovatke ciest a železničných tratí umožňujúcich prístup do rôznych časti Jeseníkov, je známy aj ako "Brána Jeseníkov". 
Žije tu 26 870 (1.1.2013) obyvateľov a rozloha mesta je 27,9 km².
Satra

Satra je projekt modernizácie sarajevských električiek. V rámci neho sú dodávané do Sarajeva modernizované električky typu Tatra K2. Na ich úprave sa podieľajú firmy Pars nova zo Šumperka a Siemens AG. Vozidlá jazdia vždy v modro-žltom mestskom nátere. Existujú dva varianty, označené podľa počtu článkov.
Satra II.
Satra II je modernizovaná električka K2. Vychádza z brnianskych rekonštruovaných vozidiel typu Tatra K2R. Čelá boli vymenené za nové podľa návrhu návrhu Ing. arch. Patrika Kotasa, v interiéri boli použité nové materiály a namiesto štvorkrídlových skladacích dverí boli použité nové dvojkrídlové výklopné. Premenou prešla aj kabína, pridaná bola klimatizácia. Novú elektrickú výbavu dodala firma Siemens AG. Prvé vozidlo tohto typu sa verejnosti predstavilo v roku 1998 a od tej doby ich dopravný podnik JKP GRAS nasadzuje do bežnej prevádzky. Celkom bolo modernizovaných 25 vozidiel K2.
Satra III.
Oproti predchádzajúcemu typu bol do tohto variantu vložený stredný nízkopodlažný článok, prakticky predchodca električiek Tatra K3R-N, Tatra K3R-NT a Tatra KT3UA vrátane nájazdovej plošiny pre invalidov. Inak je vozidlo modernizované podobným spôsobom ako Satra II. Na tento typ bolo rekonštruovaných 12 vozidiel K2.
Astronomická ročenka

Astronomická ročenka je ročenka, ktorá obsahuje súhrn najdôležitejších údajov o polohe Slnka, Mesiaca, planét, hviezd, ako aj o zatmeniach Slnka a Mesiaca, o zákrytoch hviezd, o konfiguráciách planét a iných úkazoch v danom roku a tabuľky na určovanie času a polôh. Výpočet polôh, efemeríd nebeských telies sa obyčajne udáva pre Slnko a planéty na každý deň, pre Mesiac na každú hodinu, pre hviezdy v intervale niekoľkých dní. Údaje v astronomických ročenkách sa počítajú v astronomických výpočtových strediskách pomocou počítačov.
Prvé tabuľky pohybu a polôh Slnka a Mesiaca zostavil Hipparchos v 2. storočí pred Kr. až na 600 rokov dopredu. V Ptolemaiovom "Almageste" z 2. storočia boli zachytené už presné predpovede zatmení Slnka a Mesiaca. Na základe dlhodobých pozorovaní boli v 11. storočí zostavené tabuľky polôh nebeských telies nazvané "Toledské tabuľky" (lat. Tabulae Toletanae). V 13. storočí, za vlády kastílskeho kráľa Alfonza X. Učeného, vznikli prepracovanejšie a presnejšie "Alfonzínske tabuľky" (lat. Tabulae Alphonsinae) založené na geocentrickom usporiadaní nebeských telies. V roku 1551 vyšli ďalšie tabuľky polôh nebeských telies, Reinholdove "Pruské tabuľky" (lat. Tabulae Prutenicae), založené už na heliocentrickom usporiadaní telies. Medzi najpresnejšie z historických tabuliek efemeríd patria "Regiomontanove tabuľky" z druhej polovice 15. storočia, ktoré používali moreplavci, napríklad aj Krištof Kolumbus a "Rudolfínske tabuľky" (lat. Tabulae Rudolphinae), ktoré zostavil Johannes Kepler v roku 1627.
Medzi najpoužívanejšie medzinárodné astronomické ročenky patria:
Pre širší okruh záujemcov sa na základe efemeríd zo svetových astronomických ročeniek vypracúvajú ďalšie astronomické ročenky, zohľadňujúce zemepisnú polohu jednotlivých krajín. U nás každoročne vychádza tradičná "Astronomická ročenka", v Česku "Hvězdářská ročenka".